
Αρ 


. Φύλλου 768 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναστολή Εφαρμογής Αποφάσεων Συγχωνεύσε¬ 
ων, Καταργήσεων, Υποβιβασμών Σχολικών Μονά¬ 
δων Πρωτοβάθμιας Εκπαίδευσης. 

2 Καθιέρωση υπερωριακής εργασίας για το προσω¬ 
πικό του Εθνικού Τυπογραφείου για το α' εξάμηνο 
2017. 


ΑΠΟΦΑΣΕΙΣ 

Αριθμ. 36806/Δ1 (1) 

Αναστολή Εφαρμογής Αποφάσεων Συγχωνεύσε¬ 
ων, Καταργήσεων, Υποβιβασμών Σχολικών Μο¬ 
νάδων Πρωτοβάθμιας Εκπαίδευσης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

"Εχοντας υπόψη: 

1. Τις διατάξεις των παρ. 8, 10 και 13 του άρθρου 4 
του ν. 1566/1985 (ΦΕΚ 167/τ.Α'/30.9.1985) «Δομή και 
Λειτουργία της πρωτοβάθμιας και δευτεροβάθμιας εκ¬ 
παίδευσης και άλλες διατάξεις» σε συνδυασμό με τις δια¬ 
τάξεις των παρ. 1,2 και 5 του άρθρου 11 του ν. 1966/1991 
(ΦΕΚ 147/τ.Α'/26.9.1991) «Μεταγραφές φοιτητών ΑΕΙ, 
σπουδαστών ΤΕΙ και άλλες διατάξεις» όπως ισχύει. 

2. Τις διατάξεις του άρθρου 24 του ν. 4270/2014 (ΦΕΚ 
143 τ.Α') «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011 /85/ΕΕ) - δημόσιο 
λογιστικό και άλλες διατάξεις». 

3. Τις διατάξεις του άρθρου 94 του ν. 3852/2010 (ΦΕΚ 
87/τ.Α'/7.6.2010) «Νέα αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

4. Τις διατάξεις της παρ. 15 του άρθρου 59 του 
ν. 3966/2011 (ΦΕΚ 118/τ.Α'/24.5.2011) «Θεσμικό Πλαί¬ 
σιο των Πρότυπων Πειραματικών Σχολείων, Ιδρυση 
Ινστιτούτου Εκπαιδευτικής Πολιτικής, Οργάνωση του 
Ινστιτούτου Τεχνολογίας Υπολογιστών και εκδόσεων 
«ΔΙΟΦΑΝΤΟΣ» και λοιπές διατάξεις. 


5. Τις διατάξειςτου π.δ. 185/2009 (ΦΕΚ 213, τ.Α') «Ανα¬ 
σύσταση Υπουργείου Οικονομικών κλπ». 

6. Τις διατάξεις της παρ. 2 του άρθρου 2 του 
π.δ. 113/2010 (ΦΕΚ 194/τ.Α'/22.11.2010) «Ανάληψη 
Υποχρεώσεων από τους διατάκτες». 

7. Τις διατάξεις του π.δ. 70/2015 (ΦΕΚ 114/2015, τ.Α') 
περί ...Μετονομασίαςτου Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας, Έρευ¬ 
νας και Θρησκευμάτων..». 

8. Τις διατάξειςτου με αριθμ. π.δ. 125/2016 (ΦΕΚ 210, 
τ.Α' 5.11.2016) «Διορισμός Υπουργών, Αναπληρωτών 
Υπουργών και Υφυπουργών». 

9. Την με αριθμ. 70629/Δ4/23.6.2011 (ΦΕΚ 1505/τ.Β7 
24.6.2011) κοινή υπουργική απόφαση «Συγχωνεύσεις 
Δημοτικών Σχολείων». 

10. Την με αριθμ. Πρωτ. 40486/9.12.2016 πρόταση της 
Περιφερειακής Διεύθυνσης Α/θμιας και Β/θμιας Εκπαί¬ 
δευσης Κεντρικής Μακεδονίας. 

11. Την με αριθμ. Πρωτ. 14277/6.12.2016 πρόταση της 
Διεύθυνσης Π.Ε. Πέλλας. 

12. Την με αριθμ. απόφαση 41517/2.11.2016 του Δή¬ 
μου Πέλλας. 

13. Το γεγονός ότι από τις διατάξεις της ανωτέρω από¬ 
φασης δεν προκαλείται επιπρόσθετη δαπάνη σε βάρος 
του κρατικού προϋπολογισμού, όπως προκύπτει από 
εισήγηση της Γενικής Διεύθυνσης Οικονομικών Υπηρε¬ 
σιών του ΥΠΠΕΘ, αποφασίζουμε: 

Αναστέλλουμε την εφαρμογή της αριθμ. 70629/Δ4/ 
23.6.2011 (ΦΕΚ 1505/τ.Β'/24.6.2011) κοινής υπουργικής 
απόφασης «Συγχωνεύσεις Δημοτικών Σχολείων» για το 
σχολικό έτος 2016-2017 κατά το μέρος που αφορά: 

Τη συγχώνευση του 1/θ Δημοτικού Σχολείου Τριφυλ¬ 
λιού, του 2/θ Δημοτικού Σχολείου Γυψοχωρίου, του 2/θ 
Δημοτικού Σχολείου Λάκας και του 2/θ Δημοτικού Σχο¬ 
λείου Δροσερού σε 6/θ Δημοτικό Σχολείο Δροσερού, 
της Διεύθυνσης Πρωτοβάθμιας Εκπαίδευσης Πέλλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 6 Μαρτίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'768/10.03.2017 


Αριθμ.Γ 18622 (2) 

Καθιέρωση υπερωριακής εργασίας για το προ¬ 
σωπικό του Εθνικού Τυπογραφείου για το α' εξά¬ 
μηνο 2017. 

Η ΥΠΟΥΡΓΟΣ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

1. Έχοντας υπόψη: 

α) τις διατάξεις του ν. 3861 /2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (ΦΕΚ 112/Α/13.7.2010), 

β) του άρθρων 7 και 20 του ν. 4354/2015 «Διαχείριση 
των μη εξυπηρετούμενων δανείων, μισθολογικές ρυθ¬ 
μίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/Α/16.12.2015), όπως ισχύει, 

γ) του άρθρου 1 του ν. 3895/2010 «Κατάργηση και 
συγχώνευση υπηρεσιών, οργανισμών και φορέων 
του δημοσίου τομέα» (ΦΕΚ 206/Α/8.12.2010) και του 
π.δ. 188/1996 «Οργανισμός Εθνικού Τυπογραφείου» 
(ΦΕΚ 146/Α/1996), όπως τροποποιήθηκε με τα π.δ. 
13/2005 (ΦΕΚ 11/Α/2005), π.δ. 26/2005 (ΦΕΚ43/Α/2005), 
π.δ. 137/2009 (ΦΕΚ 184/Α/2009) καιτιςΔΙΔΚ/Φ. 1.2/27010 
(ΠΕ)/27.12.2011 (ΦΕΚ 3151/Β/30.12.2011), ΔΙΔΚ/Φ. 
1.2/26847 (ΠΕ)/4.5.2012 (ΦΕΚ 1519/Β/4.5.2012) και 
ΔΙΔΚ/Φ.12/οικ.22570/13.8.2013 (ΦΕΚ 2039/Β/22.8.2013) 
υπουργικές αποφάσεις, 

δ) του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών (ΦΕΚ 210/Α/ 
5.11.2016). 

2. Την υπ' αριθμ. 2/31029/ΔΕΠ/6.5.2016 εγκύκλιο του 
ΓΛΚ (ΑΔΑ: ΩΑΩΣΗ-0ΝΜ) για την εφαρμογή των διατά¬ 
ξεων του Κεφαλαίου Β'του ν. 4354/2015 (ΦΕΚ 176 Α'). 

3. Την ανάγκη περάτωσης εποχικών έκτακτων ή επει- 
γουσών υπηρεσιακών αναγκών οι οποίες συνεπάγονται 
την απασχόληση των υπαλλήλων όλων των κλάδων του 
Εθνικού Τυπογραφείου πέραν των ωρών της υποχρεω¬ 
τικής εργασίας τους. 

Συγκεκριμένα: 

α) Την ανάγκη υποστήριξης, ελέγχου αναβάθμισης 
του Ολοκληρωμένου Πληροφοριακού Συστήματος του 
Εθνικού Τυπογραφείου και του συστήματος αυτοματο¬ 
ποίησης δημιουργίας Φ.Ε.Κ. 

β) Την ανάγκη υποστήριξης και ελέγχου του Ολοκλη¬ 
ρωμένου Συστήματος Διαχείρισης Ανθρώπινου Δυναμι¬ 
κού του Εθνικού Τυπογραφείου. 

γ) Την ανάγκη διασφάλισης της προσβασιμότητας 
ΑμεΑ στο περιεχόμενο της ιστοσελίδας μας και ιδίως 
των Φ.Ε.Κ. 

δ) Την έγκαιρη κάλυψη εκδοτικών και εκτυπωτικών 
εργασιών του Δημοσίου και την ολοκλήρωση εκτυπω¬ 
τικών εργασιών, όπως: 


I. Βιβλιάρια - Τρίπτυχο και Αφίσες του Υπουργείου 
Υγείας. 

II. Δελτίο Κίνησης Πλοίων και Μπλοκ Είσπραξης του 
Υπουργείου Ναυτιλίας. 

III. Βιβλίο του Υπουργείου Πολιτισμού. 

IV. Έντυπο του Υπουργείου Εσωτερικών. 

V. Μπλοκ του Υπουργείου Εξωτερικών. 

VI. Σχολικά Βιβλία του Υπουργείου Παιδείας. 

VII. Αλφαβητάρι κρατουμένου (Αγγλικά και Αλβανικά) 
του Υπουργείου Δικαιοσύνης. 

VIII. Βιβλίο του Υπουργείου Δικαιοσύνης. 

IX. Οδηγός πρόληψης αυτοκτονιών του Υπουργείου 
Δικαιοσύνης. 

XI. Οδηγός εφαρμογής κοινού πλαισίου αξιολόγησης 
του Υπουργείου Εσωτερικών 

XII. Εκθέσεις αξιολόγησης τύπου Α και Β του Υπουρ¬ 
γείου Διοικητικής Ανασυγκρότησης. 

4. Το γεγονός ότι για την κάλυψη των προαναφερθει- 
σών αναγκών (ως προς τον ΚΑΕ 0511) προκαλείται δα¬ 
πάνη η οποία συμπεριλαμβάνεται στην με αριθμ. πρωτ. 
ΓΙΟΙ2/9.1.2017 (ΑΔΑ:6ΥΔΛ465ΧΘΨ-ΧΘΡ) σχετική από¬ 
φαση ανάληψης υποχρέωσης ποσού ύψους εκατόν 
εννέα χιλιάδων εξακοσίων ευρώ 109.600,00 €) για την 
πληρωμή δαπάνης σε βάρος της πίστωσης του προϋ¬ 
πολογισμού εξόδων οικονομικού έτους 2017 του Εθνι¬ 
κού Τυπογραφείου, ειδικός φορέας 05/170, ΚΑΕ 0511, 
η οποία βεβαιώθηκε και καταχωρήθηκε στο ΒΕΕΠ της 
ΓΔΟΥ με αριθμό 3563/13.1.2017, αποφασίζουμε: 

Εγκρίνουμε την υπερωριακή απασχόληση από την δη¬ 
μοσίευση της παρούσας έως 30.6.2017 με την προβλε- 
πόμενη από το νόμο αμοιβή του κατωτέρω προσωπικού 
για τους αναφερόμενους σ' αυτή λόγους, ως ακολούθως: 

Έως εκατόν ογδόντα ένας (181) υπάλληλοι όλων των 
κλάδων που υπηρετούν στο Εθνικό Τυπογραφείο να 
εργάζονται υπερωριακά έως εκατόν είκοσι (120) ώρες 
συνολικά ο κάθε ένας έως και 30.6.2017 μέσα στα όρια 
των πιστώσεων του Εθνικού Τυπογραφείου. 

Με απόφαση του Ειδικού Γραμματέα του Εθνικού Τυ- 
πογραφείου θα ορίζονται οι υπάλληλοι με ονομαστικό 
κατάλογο και οι αντίστοιχες ώρες απασχόλησης. 

Υπεύθυνοι για την παρακολούθηση, τον έλεγχο και την 
βεβαίωση της πραγματικής παροχής της υπερωριακής 
εργασίας, ορίζονται οι αρμόδιοι Διευθυντές του Εθνικού 
Τυπογραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2017 

Η Υπουργός 

ΟΛΓΑ ΓΕΡΟΒΑΣΙΛΗ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.0ΐ(4>6ί.αι· 











